Universitatea din București a organizat școala de vară “Exploring the emerging role of the host microbiome in tumour heterogeneity”, desfășurată sub egida CIVIS

În perioada 11-16 iulie 2022, Universitatea din București și Institutul de Cercetare al Universității din București au organizat Școala de Vară intitulată “Exploring the emerging role of the host microbiome in tumour heterogeneity”, desfășurată sub egida CIVIS.
Reprezentând a doua ediție a Școlii de Vară “Single-cell approaches and omics”, evenimentul s-a adresat masteranzilor și doctoranzilor CIVIS cu experiență în microbiologie, oncologie și imunologie și s-a desfășurat în format hibrid, lucrările ei fiind deschise întregii comunități academice prin videoconferință.
Școala de vară CIVIS “Exploring the emerging role of the host microbiome in tumour heterogeneity” s-a constituit într-un program colaborativ și multidisciplinar care și-a propus să ofere studenților informații de ultimă oră cu privire la biologia modernă a cancerului și imunologie. 
Tema generală aleasă pentru eveniment a fost eterogenitatea tumorii, un fenomen care influențează toate aspectele cercetării fundamentale și clinice a cancerului. Înțelegerea mecanismelor care surprind eterogenitatea tumorii este crucială pentru rezolvarea provocărilor cu care se confruntă cercetătorii și medicii în tratarea celor mai periculoase aspecte ale cancerului, precum metastazele și rezistența la terapie.
Ca atare, programul evenimentului a fost structurat în jurul a cinci module, astfel: Microbiota in health and disease; Biology meets technology; Microbiome and big data analytics; Cancer-host-microbiome interplay și A translation of omic data into the clinic. 
Totodată, la finalul școlii de vară, studenții, organizați în mai multe echipe, au avut de prezentat câte o idee de cercetare în cadrul unui workshop dedicat (elevator pitch).
Programul integral al evenimentului poate fi accesat aici.
Mai multe detalii privind formatul, precum și înregistrările lucrărilor Școlii de Vară “Exploring the emerging role of the host microbiome in tumour heterogeneity” pot fi accesate aici.
